钦定古今图书集成/理学汇编/文学典/第103卷 > 施渐
## 钦定古今图书集成/理学汇编/文学典/第103卷 > 施渐

按《列朝诗集》，渐字子羽，无锡人。以诸生岁贡授海盐
县丞，寻罢去，归老蠡川田舍。子羽徲年从从父之官
平乐。《过楚纪行》诗有云：“巴云青洞庭，郢水寒梦泽。”又
有“千里月明来楚峡，五更猿断忆巴城。挑花浪阔三
江水，杨柳丝长百尺楼”之句。邵文庄激赏之日，风雅
之流也。平生安贫乐志，为诗不鹜浮华，刻意磨洗，评者以为如春竹积雪，寒松浮翠，又如寒鸦数点，流水
孤村。其卒也，华学士为诗哭之云：“怜君家徒四壁立，
中岁罢官常不给。生前独行殊寡谐，殁后遗文更谁
辑。”盖其诗与其人约略相似云。